CELEX: 22007D0089
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 89/2007 tas- 6 ta' Lulju 2007 li temenda l-Anness XIII (It-Trasport) tal-Ftehim dwar iż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/36
               
            DEĊIŻJONI TAL-KUMITAT KONĠUNT TAŻ-ŻEE
      Nru 89/2007
      tas-6 ta' Lulju 2007
      li temenda l-Anness XIII (It-Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 54/2007 tat-8 ta' Ġunju 2007 (1).
               
            
                  (2)
               
               
                  Id-Direttiva 2006/87/KE tal-Parlament Ewropew u tal-Kunsill tat-12 ta' Diċembru 2006 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni u li tħassar id-Direttiva tal-Kunsill 82/714/KEE (2) għandha tkun inkorporata fil-Ftehim.
               
            
                  (3)
               
               
                  Id-Direttiva 2006/137/KE tal-Parlament Ewropew u tal-Kunsill tat-18 ta' Diċembru 2006 li temenda d-Direttiva 2006/87/KE li tistabbilixxi r-rekwiżiti tekniċi għall-bastimenti ta' passaġġi ta' l-ilma interni (3) għandha tkun inkorporata fil-Ftehim,
               
            
                  (4)
               
               
                  Id-Direttiva 2006/87/KE tħassar, b'effett mit-30 ta' Diċembru 2008, id-Direttiva tal-Kunsill 82/714/KEE (4), li hija inkorporata fil-Ftehim u li għalhekk għandha għaldaqstant tiġi mħassra taħt l-istess Ftehim b'effett mit-30 ta' Diċembru 2008,
               
            IDDEĊIEDA DAN LI ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Il-punt li ġej għandu jkun inserit wara l-punt 47 (id-Direttiva tal-Kunsill 82/714/KEE):
                  
                              “47a.
                           
                           
                              
                                 32006 L 0087: Id-Direttiva 2006/87/KE tal-Parlament Ewropew u tal-Kunsill tat-12 ta' Diċembru 2006 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni u li tħassar id-Direttiva tal-Kunsill 82/714/KEE (ĠU L 389, 30.12.2006, p. 1), kif emendata minn:
                              
                                          —
                                       
                                       
                                          
                                             32006 L 0137: Id-Direttiva 2006/137/KE tal-Parlament Ewropew u tal-Kunsill tat-18 ta' Diċembru 2006 (ĠU L 389, 30.12.2006, p. 261).”
                                       
                                    
                        
            
                  2.
               
               
                  It-test tal-punt 47 (id-Direttiva tal-Kunsill Nru 82/714/KEE) għandu jiġi mħassar b'effett mit-30 ta' Diċembru 2008.
               
            Artikolu 2
      It-testi tad-Direttivi 2006/87/KE u 2006/137/KE fil-lingwa Iżlandiża u dik Norveġiża, li għandhom ikunu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-7 ta' Lulju 2007, sakemm ikunu saru n-notifiki kollha skond l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 266, 11.10.2007, p. 14.
      
         (2)  ĠU L 389, 30.12.2006, p. 1.
      
         (3)  ĠU L 389, 30.12.2006, p. 261.
      
         (4)  ĠU L 301, 28.10.1982, p. 1.
      
         (*)  Ebda rekwiżiti kostituzzjonali ma huma indikati.